**Isak Lekve**

Tlf. 91392365
Utreder, Research Officer
isak.lekve@de-facto.no

Isak Lekve er ansatt i De Facto fra januar 2020. Han er utdannet sosiolog fra UiB i 2012, og har siden jobbet med forskning og undervisning ved først UiB og så UiS. Forskningen hans har særlig berørt spørsmål knyttet til maktforholdene i norsk arbeidsliv, hvordan disse er i endring som følge av internasjonalisering og prekarisering, og hvordan dette utfordrer grunnlaget for fagbevegelsen og den norske arbeidslivsmodellen. Han har forfattet flere artikler om disse spørsmålene, senest i Norsk Sosiologisk Tidsskrift under tittelen Arbeidskamper i det nye arbeidslivet (2020) om streiken i Norse Production høsten 2017. Lekve har i tillegg bred erfaring fra undervisning innen arbeidssosiologi, generell sosiologi, ledelse og organisasjonsteori på UiB og UiS hvor han også har fungert som emneansvarlig for flere kurs, og har veiledet en rekke bachelor- og masteroppgaver. I tillegg har Lekve over flere år skrevet mange kommentarer i Bergensavisen og andre aviser om særlig arbeidsliv, fagorganisering og offentlighet.

Hos De Facto vil Lekve ha ansvar for utredninger, kursvirksomhet og foredrag innen en rekke felt i tiden fremover.